РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број:

7. септембар 2021. године

Б е о г р а д

На основу члана 84. Пословника Народне скупштине, Одбор за уставна питања и законодавство, на седници одржаној 7. септембра 2021. године, донео је следећу

О Д Л У К У

о организовању Деветог јавног слушања

 1. Организује се Девето јавно слушање Одбора за уставна питања и законодавство на тему „Промене Устава Републике Србије у области правосуђа“.

 2. Девето јавно слушање ће се одржати **у уторак, 14. септембра 2021. године у Крагујевцу, у Великој сали Скупштине Града Крагујевца, Трг Слободе 3, са почетком у 11,00 часова**.

 3. На Девето јавно слушање биће позвани, у складу са чланом 84. став 5. Пословника Народне скупштине, чланови Одбора, народни посланици и друга лица чије је присуство од значаја за тему јавног слушања.

 4. На Девето јавно слушање биће позвани и:

 - председник Владе Ана Брнабић;

 - министар правде Маја Поповић;

 - проф. др Владан Петров, судија Уставног суда Републике Србије и члан Венецијанске комисије за Србију;

 - Никола Дашић, градоначелник Града Крагујевца;

 - Мирослав Петрашиновић, председник Скупштине Града Крагујевца;

 - председник и судије Апелационог суда у Крагујевцу;

 -Апелациони јавни тужилац и заменици Апелационог јавног тужиоца у Крагујевцу;

 - представници Одељења Управног суда у Крагујевцу;

 - представници Одељења Прекршајног Апелационог суда у Крагујевцу;

 - представници Одељења Привредног апелационог суда у Крагујевцу;

 - проф. др Драган Вујисић, декан Правног факултета у Крагујевцу;

 - Звонко Марковић, председник Адвокатске коморе Крагујевац;

 - Ненад Вујић, директор Правосудне академије;

 - и други заинтересовани за учешће.

 ПРЕДСЕДНИК

 Јелена Жарић Ковачевић